Eesti: Ettevõtjate müügitulu ja investeeringud suurenesid | NordenBladet.ee
NordenBladet — Statistikaameti esialgsetel andmetel suurenes eelmisel aastal ettevõtete müügitulu enamikel tegevusaladel. Suurima panuse sektori müügitulusse andsid kaubanduse, töötleva tööstuse ning info ja sideettevõtted. Müügitulu kasvu pidurdasid enim energeetika ja mäetööstus.
Aastal 2019 müüsid ettevõtted kaupu ja osutasid teenuseid 64,2 miljardi euro eest ehk 5% enam kui aasta varem. Ettevõtete kulud suurenesid 2018. aastaga võrreldes 5%, sealhulgas tööjõukulud 9%. Suurenes ka tööga hõivatud isikute ja töötatud tundide arv. Ettevõtlussektori tööviljakus müügitulu alusel oli hõivatu kohta keskmiselt 137 400 eurot ehk 3% suurem kui 2018. aastal.
Ettevõtted investeerisid eelmisel aastal viiendiku võrra rohkem kui 2018. aastal, kokku investeeriti 3,2 miljardit eurot. Peamiselt investeeriti masinatesse ja seadmetesse ning ehitistesse. Üle poole kõigist investeeringutest tegid töötleva tööstuse, energia, veonduse- ja laonduse ning kinnisvaraettevõtted.
Möödunud aasta IV kvartalis müüsid ettevõtted kaupu ja teenuseid 16,8 miljardi euro eest ning investeerisid 925 miljonit eurot.
Statistika alus on küsimustik „Majandustegevus. Kvartal”, mille esitamise tähtaeg oli 21.01.2020. Statistikaamet avaldas kvartali kokkuvõtte 26 tööpäevaga. Statistikatöö „Ettevõtete kvartali majandusnäitajad“ tegemiseks kogub ja analüüsib statistikaamet andmeid majandus- ja kommunikatsiooniministeeriumi tellimuse alusel.
Eestiettevõtete müügitulumajandusstatistika